वॉशिंगटन. यूएस प्रेसिडेंट डोनाल्ड ट्रम्प ने ट्रैवल बैन के नए एग्जीक्यूटिव ऑर्डर पर साइन कर दिया। पिछला आदेश 27 जनवरी को जारी किया था, जिसे कोर्ट के आदेश के बाद रोकना पड़ा था। नए ऑर्डर में देशों में 6 मुस्लिम देशों के सिटिजन्स के अमेरिका आने पर रोक लगाई गई है। पिछले ऑर्डर में 7 देश थे। इराक को इस लिस्ट से बाहर कर दिया गया है। इराक ने किया है वादा...
- यूएस के विदेश मंत्री रैक्स टिलरसन ने बताया कि इराक के पीएम ने आईएसआईएस के खिलाफ लड़ने में सहयोग का वादा किया है, इसलिए उसका नाम लिस्ट से हटा लिया गया है।
- अब यह बैन सीरिया, ईरान, लीबिया, सोमालिया, यमन और सूडान पर लागू रहेगा।
- नए ऑर्डर में रिफ्यूजियों के आने पर 120 दिन के लिए रोक लगा दी गई है। पहले केवल सीरिया से आने वालों पर यह रोक लगाई गई थी।
- परमानेंट सिटिजनशिप या ग्रीन कार्ड होल्डर्स पर एग्जीक्यूटिव ऑर्डर लागू नहीं होगा। जिन्हें पहले से वीजा जारी हो चुका है, उन्हें भी आने की इजाजत रहेगी। नए वीजा जारी करने से पहले सख्त छानबीन होगी।
- इराक के पीएम हैदर अल अबादी ने भरोसा दिलाया है कि अमेरिका जाने की इच्छा रखने वालों से इराक में ही गहन पूछताछ की जाएगी।
6 मुस्लिम देशों के लोगों के US आने पर 90 दिन की रोक
- ऑर्डर के मुताबिक सीरिया, ईरान, लीबिया, सोमालिया, यमन और सूडान के लोग 90 दिन तक यूएस में एंट्री नहीं कर सकेंगे।
- "90 दिन के दौरान स्टैंडर्ड्स का रिव्यू किया जाएगा कि ये टेररिस्ट्स या क्रिमिनल्स को रोकने में कारगर हैं या नहीं।"
- ऑर्डर में ये भी कहा गया है कि इराक के सिटिजन्स एग्जीक्यूटिव ऑर्डर से बाहर रहेंगे।
इन पर लागू नहीं बैन
- अमेरिका के वे लोग जो देश के परमानेंट सिटिजन बन चुके हैं।
- ग्रीन कार्ड रखने वाले लोग।
- वैलिड डॉक्युमेंट्स के साथ अमेरिका में एंट्री करने वाले लोग।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva